د پروان ولایت د مرکز اړوند مختلفو کلیو او ساحو کې د (1000) بې وزلو، اړمنو، کونډو او بې سرپرسته کورنیو د روانې سروې څخه نظارت ترسره شو! نن چهارشنبه د روان ١٤٤٥ سپوږمیزکال د صفر المظفر میاشتې په ١٤ مه چې د ۱۴۰٢ لمریزکال د وږی میاشتې له ٨ مې نېټې سره سمون لری د پروان ولایت د مرکز اړوند مختلفو کلیو او ساحو کې د (1000) بې وزلو، اړمنو، کونډو او بې سرپرسته کورنیو د روانې سروې په دوهمه ورځ د پروان ولایت د افغانی سرې میاشتې نماینده ګۍ ریاست د رٸیس ښاغلی ملا شمس الحق صادق صاحب او د شمالغرب مرکزی زون ریاست د عملیاتی آمر ښاغلی عبدالکریم ملاخېل له لوری نظارت ترسره شو، یاده سروې چې نن ورځ د اړمنو کورنیو د پېژندنې په موخه د پروان ولایت د مرکز اړوند په عبدی بای، شهرک معلمین، کهنه بازار، سنجدره او توغبېدی کلیو کې جریان درلود چې د ښاغلی رٸیس صاحب او د ښاغلی عملیاتی آمر صاحب له لوری د پېښو پر وړاندې د ځواب ورکونې (BDRT) ټیمونو د روانې سروې څخه نظارت ترسره شو او د ټیمونو غړو ته یې د صداقت، ژمنتیا او دقت په پام کې نیولو ترڅنګ یو شمېر نورې سپارښتنې هم وکړې او له دوی یې وغوښتل چې د اړمنو په پېژندنه کې د الله تعالی رضایت او د بې وزلو خوښی په نظر کې ونیسی، یاده دې وی چې د مرکز د مختلفو کلیو او ساحو د (1000) اړمنو کورنیو له سروې وروسته به د کوه صافی او سالنګ د پنځه پنځه سوه کورنیو سروې هم ترسره شی چې په نزدې راتلونکی کې به له نوموړو اړمنو کورنیو سره د سعودی عربستان د (OIC) سازمان په همکارۍ د افغانی سرې میاشتې ټولنې له لوری د خوراکی توکو مرسته ترسره شی. د پروان ولایت د افغانی سرې میاشتې نماینده ګۍ ریاست د نشراتو مدیریت